**D i s p o z i ț i a**

**nr. 286 din 23 iunie 2021**

# privind încetarea mutării temporare a domnului Dîrjan Cosmin-Vasile

Preşedintele Consiliului Judeţean Cluj,

Având în vedere referatul Direcţiei Generale Buget-Finanţe, Resurse Umane nr. 22453/22.06.2021 prin care se propune încetarea mutării temporare a domnului Dîrjan Cosmin-Vasile, consilier, gradul profesional principal, cu data de 01.07.2021;

Ținând cont de:

# Dispoziția Președintelui Consiliului Județean Cluj nr. 928/23.12.2020 privind prelungirea mutării temporare a domnului Dîrjan Cosmin-Vasile de la Direcția de Administrare a Domeniului Public și Privat al Județului Cluj – Serviciul Tehnic, Situații de Urgență la Direcția de Dezvoltare și Investiții - Serviciul Lucrări și Achiziții Publice;

În conformitate cu prevederile:

* + art. 190 alin. (3), alin. (4), art. 191 alin. (1) lit. a) şi alin. (2) lit. b), art. 502 alin. (1) lit. e), art. 507 alin. (1) și alin. (9), art. 524 alin. (1), art. 528 din Ordonanța de Urgență a Guvernului privind Codul administrativ nr. 57/2019, cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului privind Codul administrativ nr. 57/2019, cu modificările și completările ulterioare;

**d i s p u n e:**

Art. 1.Cu data de 01.07.2021 încetează mutarea temporară a domnului Dîrjan Cosmin-Vasile, consilier, clasa I, gradul profesional principal (Id post 474437), cu repartizarea postului corespunzător funcției, de la Direcția de Administrare a Domeniului Public și Privat al Județului Cluj – Serviciul Tehnic, Situații de Urgență la Direcția Dezvoltare și Investiții- Serviciul Lucrări și Achiziții Publice, fără modificări salariale.

**Art. 2.** Predarea lucrărilor și bunurilor care au fost încredințate domnului Dîrjan Cosmin-Vasile în vederea exercitării atribuțiilor de serviciu, în funcția de consilier principal, la Direcția Dezvoltare și Investiții- Serviciul Lucrări și Achiziții Publice se va realiza până cel târziu în data 30.06.2021.

**Art. 3. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 4.** Cu punerea în aplicare şi ducerea la îndeplinire a prevederilor prezentei dispoziţii se încredinţează Direcţia Generală Buget-Finanţe, Resurse Umane prin Serviciul Resurse Umane.

**Art. 5. (1)** Prezenta dispoziţie se comunică prin e-mail Direcţiei Generale Buget-Finanţe Resurse Umane, Direcției de Administrare a Domeniului Public și Privat al Județului Cluj, Direcției Dezvoltare și Investiții - Serviciul Lucrări și Achiziții Publice precum şi Prefectului Judeţului Cluj.

**(2)** Direcţia Generală Buget-Finanţe, Resurse Umane - Serviciul Resurse Umane va comunica prin e-mail domnului Dîrjan Cosmin-Vasile prezenta dispoziție.

**CONTRASEMNEAZĂ :**

**P R E Ş E D I N T E, SECRETAR GENERAL AL JUDEŢULUI,**

**Alin TIȘE**  **Simona GACI**